
Π ΕΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Τροποποίηση και συμπλήρωση της κοινής Υπουργικής απόφασης 
20920/ΙΒ.770/7.11.86 «περί αναθέσεως στη Γενική Γραμμα¬ 
τεία Εθνικής Στατιστικής Υπηρεσίας της Ελλάδος διεξαγωγής 
ειδικής στατιστικής έρευνας για την κατανάλωση ενέργειας» . 1 
Τροποποίηση της κοινής Υπουργικής απόφασης 20920/ΙΒ-770/ 

7.11.86 «περί αναθέσεως στη Γενική Γραμματεία Εθνικής Στα¬ 
τιστικής Υπηρεσίας της Ελλάδος διεξαγωγής ειδικής στατιστι¬ 
κής έρευνας για την κατανάλωση ενέργειας», όπως τροποποιή¬ 
θηκε και συμπληρώθηκε με την απόφαση 4045/ΙΒ-184/ 


1.4.87... 2 

Καθορισμός επιτοκίων έντοκων γραμματίων .;. 3 

Ρύθμιση ληξιπρόθεσμων χρεών προς το Δημόσιο.. 4 

Παροχή της εγγύησης του Δημοσίου προς το Ταχ. Ταμιευτήριο για 
τη χορήγηση δανείου ποσού δρχ. 5.250.000.000 στο ΝΑΤ, για 

κάλυψη ταμειακών αναγκών του . 5 

Παροχή της εγγύησης του Δημοσίου προς το Ταχ/κό Ταμ/ριο για 
ΧΤ 1 χορήγηση δανείου ποσού δρχ. 2.000.000.000 προς την 

Ολυμπιακή Αεροπορία . 6 

Καταβολή μέρους οφειλουμένων δεδουλευμένων αποδοχών στους 
μισθωτούς της επιχ/οης ΗΒΗ ΠΑΝΑΓΟΠΟΥΛΟΣ ΑΒΕ που 

έκαναν επίσχεση εργασίας. 7 

Καταβολή μέρους δεδουλευμένων αποδοχών και αποζημιώσεων 

στους μισθωτούς της επιχ/σης ΙΝΤΕΞ ΕΠΕ.8 

Καταβολή μέρους των οφειλομένων δεδουλευμένων αποδοχών 
- στους μισθωτούς της επιχ/σης Γ.& Θ.Άφεντάκης που έκαναν 

επίσχεση εργασίας . 9 

Χρήση πετρελαίου ντήζελ σε τμήμα του Νομού Αττικής.10 


Παραχώρηση στη Διεύθυνση Κοινωνικής Πρόνοιας της Νομαρχίας 
Πειραιά, του διαμερίσματος Α3 του πρώτου ορόφου το οποίο ευ- 
ρίσκεται στην Πολυκατοικία Τ. 235, του 1ου οικοδομικού τετρα¬ 
γώνου επί της οδού Π. Ράλλη 127, των συγκροτημάτων των 
πολυκατοικιών που κατασκεύασε η Υ.Α.Σ. του Υ.ΠΕ.ΧΩ.Δ.Ε. 
για τη στέγαση σεισμοπλήκτων δικαιούχων στη Νίκαια .... 11 

Τροποποίηση της παραγ. 2 του άρθρου 4 της 26670/730/88 άπο- 
φάσεως του Υπουργού Μεταφορών και Επικοινωνιών όπως αντι- 
καταστάθηκε με την 34125/1073/88 απόφαση και τροποποι¬ 


ήθηκε με την 5125/392/89 όμοια.12 

Οικονομική ενίσχυση των οδηγών επιβατηγών αυτοκινήτων δημό¬ 
σιας χρήσης για τις γιορτές του Πάσχα 1989 .13 

Έγκριση δημοσίευσης έκθεσης Εκτίμησης του αγροτικού ακινήτου 
ιδιοκτησίας Κοινότητας Μυρσίνης Νομού Ηλείας.14 

Σύσταση Αναπτυξιακού Συνδέσμου στην 9η Γεωγραφική Ενότητα . 

(Σίφνου) του Νομού Κυκλάδων .15 

Σύσταση Αναπτυξιακού Συνδέσμου στην 7η Γεωγραφική Ενότητα 
(Μήλου) του Νομού Κυκλάδων..16 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αρί8. 4045/ΙΒ184 - (1) 

Τροποποίηση και συμπλήρωση της κοινής Υπουργικής απόφασης 

20920/ΙΒ.770/7.11.86 «περί αναθέσεως στη Γενική Γραμματεία 

Εθνικής Στατιστικής Υπηρεσίας της Ελλάδος διεξαγωγής ειδικής 

στατιστικής έρευνας για την κατανάλωση ενέργειας». 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ, ΟΙΚΟΝΟΜΙΚΩΝ ΚΑΙ 
ΒΙΟΜΗΧΑΝΙΑΣ, ΕΝΕΡΓΕΙΑΣ 8ι ΤΕΧΝΟΛΟΓΙΑΣ 

Έχοντας υπόψη: 

1. Τις διατάξεις: 

α. Του Ν.Δ. 3627/56 «περί οργανώσεως της ΕΣΥΕ» και των Π.Δ. 
1143/80 «περί οργανισμού της ΕΣΥΕ» και 224/86 «περί συστάσεως 
Γενικής Γραμματείας ΕΣΥΕ». 

β. Του Ν. 992/79 «περί οργανώσεως των Διοικητικών Υπηρεσιών 
δια την εφαρμογήν κ.λπ.». 

2. Το έγγραφο 31640/Φ.5/230/3.10.86 του ΥΒΕΤ για την ανά¬ 
γκη διεξαγωγής ειδικής έρευνας για την κατανάλωση ενέργειας από τις 
βιομηχανίες και τα νοικοκυριά. 

3. Την ανάληψη υποχρέωσης από τη Χώρα μας της παροχής σχετι¬ 
κών στατιστικών στοιχείων στην Ε.Ο.Κ. 

4. Την εισήγηση αριθ. 96/11.9.86 της Υπηρεσίας Στατιστικής στο 
Υπουργείο Βιομηχανίας, Ενέργειας και Τεχνολογίας. 

5. Την κοινή Υπουργική απόφαση 20920/ΙΒ-770/7.11.86 «περί 
αναθέσεως στη Γ.Γ. ΕΣΥΕ διεξαγωγής ειδικής στατιστικής έρευνας 
κ.λπ.». 

6. Τα έγγραφα 145/9.12.86 και 16/20.2.87 της Υπηρ. Στατιστι¬ 
κής στο Υπουργείο Βιομηχανίας, Ενέργειας και Τεχνολογίας με τα 
οποία ζητείται η μεταφορά των πιστώσεων της έρευνας «κατανάλωση 
ενέργειας» του'έτους 1986 στο έτος 1987 λόγω αντικειμενικών αδυνα¬ 
μιών απορρόφησής τους, αποφασίζουμε: 

1. Τροποποιούμε την απόφασή μας αριθ. 20920/ΙΒ-770/7.11.86 
ως προς την παράγραφο 7 και μόνο ως προς το σημείο που αφορά τη 
μεταφορά στον Τακτικό Προϋπολογισμό της Γ.Γ. ΕΣΥΕ του ποσού των 
δεκαέξι εκατομμυρίων (16.000.000) δρχ. για το έτος 1986 από τον 
Προϋπολογισμό Δ.Ε. του Υπουργείου Βιομηχανίας, Ενέργειας και Τε¬ 
χνολογίας (Έργο 8660700 της ΣΑΜ 000) και ορίζομε όπως το ποσό 
αυτό μεταφερθεί με την ίδια διαδικασία εντός του έτους 1987, επειδή 
δεν έγινε δυνατή η απορρόφησή του κατά το έτος 1986. 

2. Συμπληρούντες την ανωτέρω απόφαση ορίζουμε η μεταφορά των 
υπολοίπων πιστώσεων ύψους εξήντα · τεσσάρων εκατομμυρίων 
(64.000.000) δρχ. να συντελείται σταδιακά και ανάλογα με την πρό¬ 
οδο των εργασιών της έρευνας κατά τα έτη 1987 και 1988 και σύμ¬ 
φωνα με τις εγκριμένες σχετικές πιστώσεις στους αντίστοιχους Προϋπο¬ 
λογισμούς Δ.Ε. του Υπουργείου Βιομηχανίας, Ενέργειας και Τεχνολο¬ 
γίας. 

3. Κατά τα λοιπά ισχύει η απόφασή μας αριθ. 20920/ΙΒ-770/ 
7.11.86 ως έχει. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 19 Απριλίου 1989 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΟΝ 

ΠΑΝ. ΡΟΥΜΕΛΙΩΤΗΣ Δ. ΤΣΟΒΟΛΑΣ 

ΒΙΟΜΗΧΑΝΙΑΣ. ΕΝΕΡΓΕΙΑΣ & ΤΕΧΝΟΛΟΓΙΑΣ 

ΑΝ. ΠΕΠΟΝΗΣ 

-♦-- 

Αριθ. 5940/ΙΒ-286 (2) 

Τροποποίηση της κοινής Υπουργικής απόφασης 20920/ΙΒ-770/ 
7.11.86 «περί αναθέσεως στη Γενική Γραμματεία Εθνικής Στατι¬ 
στικής Υπηρεσίας της Ελλάδος διεξαγωγής ειδικής στατιστικής 
έρευνας για την κατανάλωση ενέργειας», όπως τροποποιήθηκε και 
συμπληρώθηκε με την απόφαση 4045/ΙΒ-184/1.4.87. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ, ΟΙΚΟΝΟΜΙΚΩΝ ΚΑΙ 
ΒΙΟΜΗΧΑΝΙΑΣ, ΕΝΕΡΓΕΙΑΣ & ΤΕΧΝΟΛΟΓΙΑΣ 

Έχοντας υπόψη: 

1. Τις διατάξεις: 

α. Του Ν.Δ. 3627/56 «περί οργανώσεως της ΕΣΥΕ». 
β. Των Π.Δ. 1143/80 «περί οργανισμού της ΕΣΥΕ» και 224/86 
«περί συστάσεως Γενικής Γραμματείας ΕΣΥΕ». 

γ. Του Ν. 992/79 «περί οργανώσεως των Διοικητικών Υπηρεσιών 
δια την εφαρμογήν κ.λπ.». 

2. Το έγγραφο 31640/Φ.5/230/3.10.86 του ΥΒΕΤ για την ανά¬ 
γκη διεξαγωγής ειδικής έρευνας για την κατανάλωση ενέργειας από τις 
βιομηχανίες και τα νοικοκυριά. 

3. Την ανάληψη υποχρέωσης από τη Χώρα μας για την παροχή σχε¬ 
τικών στατιστικών στοιχείων στην Ε.Ο.Κ. 

4. Την εισήγηση αριθ. 96/11.9.86 της Υπηρεσίας Στατιστικής στο 
Υπουργείο Βιομηχανίας, Ενέργειας και Τεχνολογίας. 

5. Την κοινή Υπουργική απόφαση 20920/ΙΒ-770/7.11.86 «περί 
αναθέσεως στη Γ.Γ. ΕΣΥΕ διεξαγωγής ειδικής στατιστικής έρευνας 
κ.λπ.» όπως τροποποιήθηκε με τη 4045/ΙΒ-184/1.4.87 όμοια. 

6. Τα έγγραφα 145/9.12.86 και 16/20.2.87 της Υπηρ. Στατιστι¬ 
κής στο Υπουργείο Βιομηχανίας, Ενέργειας και Τεχνολογίας με τα 
οποία ζητείται η μεταφορά των πιστώσεων της έρευνας «κατανάλωση 
ενέργειας» του έτους 1986 στο έτος 1987 λόγω αντικειμενικών αδυνα¬ 
μιών απορρόφησής τους. 

7. Το γεγονός ότι η έρευνα δεν ολοκληρώθηκε στη χρονική περίοδο 
από 15 Νοεμβρίου 1986 μέχρι 31 Μαρτίου 1988 όπως όριζε η κοινή 
Υπουργική απόφαση 20920/ΙΒ-770/7.11.86 όπως τροποποιήθηκε 
μεταγενέστερα. 

8. Τη ληφθείσα Κυβερνητική απόφαση για περιστολή των Δαπανών 
του ΕΙΔΕ του 1987 όλων των Συλλογικών Αποφάσεων κατά 20%, ως 
και το γεγονός ότι η ΣΑΜ 040 με όριο πληρωμών 40.000.000 περιο- 
ρίσθηκε ακόμη περαιτέρω του 20% για να καταστεί εφικτή η χρηματο¬ 
δότηση άλλων φορέων, δηλαδή στο ποσό των 16.676.410 δρχ. και στη 
συνέχεια μέρος της πίστωσης (9.000.000) μεταφέρθηκε στο Πανεπι¬ 
στήμιο Αθηνών για τη διενέργεια απ’ αυτό μέρους της όλης Έρευνας 
Εξοικονόμησης Ενέργειας. 

9. Την εισήγηση 71/8.3.88 της Υπηρεσίας Στατιστικής του Υπουρ¬ 
γείου Βιομηχανίας, Ενέργειας και Τεχνολογίας, αποφασίζουμε: 

1. Τροποποιούμε την απόφασή μας 20920/ΙΒ-770/7.11.86 όπως 
αυτή τροποποιήθηκε και συμπληρώθηκε με την απόφασή μας 4045/ 
ΙΒ-184/1.4.87 ως εξής: 

α. Παρατείνουμε το χρονικό διάστημα διεξαγωγής της έρευνας μέχρι 
την 31η Δεκεμβρίου 1989. 

β. Επαυξάνουμε τη χρηματοδότηση της Γ.Γ. ΕΣΥΕ για την εκτέ¬ 
λεση των εργασιών της πιο πάνω έρευνας κατά δεκαπέντε εκατομμύρια 
(15.000.000) δρχ., δηλαδή από ογδόντα εκατομμύρια (80.000.000) 
σε ενενήντα πέντε εκατομμύρια (95.000.000) δρχ., εγκρίνουμε δε 
όπως το υπόλοιπο της πίστωσης, εβδομήντα εννέα εκατομμύρια 
(79.000.000) δρχ., έπειτα από την πραγματοποιηθείσα χρηματοδό¬ 
τηση της Γ.Γ. ΕΣΥΕ το έτος 1987 με το ποσό των δεκαέξι εκατομμυ¬ 
ρίων (16.000.000) δρχ., μεταφερθεί στη Γ.Γ. ΕΣΥΕ εντός των ετών 
1988 και 1989 προς κάλυψη αντιστοίχων αναγκών της έρευνας. Οι 
αρμόδιες Διευθύνσεις Οικονομικών θα προβούν στις απαραίτητες ενέρ¬ 
γειες για την υλοποίηση των παραπάνω. 


2. Κατά τα λοιπά ισχύει η απόφασή μας 20920/ΙΒ-770/7.11.86 
όπως τροποποιήθηκε και συμπληρώθηκε με τη 4045/ΙΒ-184/1.4.87 
όμοια απόφαση. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 19 Απριλίου 1989 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΟΝ 

ΠΑΝ. ΡΟΥΜΕΛΙΩΤΗΣ Δ. ΤΣΟΒΟΛΑΣ 

ΒΙΟΜΗΧΑΝΙΑΣ. ΕΝΕΡΓΕΙΑΣ & ΤΕΧΝΟΛΟΓΙΑΣ 

ΑΝ. ΠΕΠΟΝΗΣ 
- ν - 

Αριθ. 2035403/1367/0023 (3) 

Καθορισμός επιτοκίων έντοκων γραμματίων. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Των άρθρων 1 και 2 του Ν.Δ. 3745/57 «Περί εκδόσεως έντοκων 
γραμματίων», 

β) Των άρθρων 1 και 4 του Ν. 1266/1982 «περί οργάνων ασκή- 
σεως της νομισματικής πιστωτικής και συναλλαγματικής πολιτικής και 
άλλων διατάξεων». 

2. Την προηγούμενη κοινή απόφασή μας αρ. 2005216/177/ 
0023/17.1.1989 «Καθορισμός επιτοκίων έντοκων γραμματίων», 
αποφασίζουμε: 

Ορίζουμε τα επιτόκια των έντοκων γραμματίων Ν.Δ. 3745/57, που 
θα εκδοθούν ή θα ανανεωθούν από 30.4.1989 ως εξής: 

α. 16% για τα έντοκα γραμμάτια τρίμηνης διάρκειας 

β. 17% για τα έντοκα γραμμάτια εξάμηνης διάρκειας 

γ. 19% για τα έντοκα γραμμάτια δωδεκάμηνης διάρκειας 

Για τα άληκτα έντοκα γραμμάτια και για το χρονικό διάστημα από 
την πιο πάνω ημερομηνία (30.4.1989) μέχρι τη λήξη τους, ισχύει η 
απόφασή μας 2005216/177/0023/17.1.89. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 21 Απριλίου 1989 
οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΟΝ 

Π. ΡΟΥΜΕΛΙΩΤΗΣ Δ. ΤΣΟΒΟΛΑΣ 

-—♦- 

Αριθ. 2034111/3733-20/0016 (4) 

Ρύθμιση ληξιπρόθεσμων χρεών προς το Δημόσιο. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν.Δ. 356/1974 (ΦΕΚ 90/74 τ.Α') «περί Κώ- 
δικος Εισπράξεως Δημοσίων Εσόδων», όπως ισχύουν σήμερα. 

2. Τις διατάξεις του Ν.Δ. 321/1969 (ΦΕΚ 205/69 τ.Α') «Περί 
Κώδικος Δημοσίου Λογιστικού». 

3. Τα αιτήματα παραγωγικών τάξεων της Χώρας και μικρών οφει¬ 
λετών, για ρύθμιση των ληξιπρόθεσμων χρεών τους προς το Δημόσιο με 
μηνιαίες δόσεις, αποφασίζουμε: 

1. Χρέη προς το Δημόσιο, καθώς και χρέη υπέρ τρίτων που συμβε- 
βαιώνονται και εισπράττονται μ’ αυτά, εφόσον στο σύνολό τους δεν 
υπερβαίνουν τα πέντε εκατομμύρια (5.000.000) δραχμές και είναι λη¬ 
ξιπρόθεσμα μέχρι της 30.4.1989, ρυθμίζονται ύστερα από αίτηση που 
οφειλέτη και καταβάλλονται σε είκοσι τέσσερις (24) μηνιαίες δόσεις, 
μαζί με τις προσαυξήσεις εκπρόθεσμης καταβολής και τις λοιπές νόμι¬ 
μες επιβαρύνσεις, που αναλογούν μέχρι της 30.4.1989. 

Η πρώτη δόση των οφειλών που ρυθμίζονται καταβάλλεται μέχρι της 
12.5.89 και οι υπόλοιπες την αντίστοιχη ημερομηνία των επόμενων 
μηνών. 

Γ ια τον προσδιορισμό των χρεών που υπάγονται στη ρύθμιση λαμβά- 
νεται υπόψη το βασικό ποσό της οφειλής. 

2. Κατ’ εξαίρεση, για τους βιοτέχνες γουνοποιούς της Δυτικής Μα¬ 
κεδονίας (Καστοριάς, Κοζάνης, Γρεβενών και Φλώρινας) η ρύθμιση της 
προηγούμενης παραγράφου ισχύει ανεξάρτητα από το ύψος του συνολι¬ 
κού χρέους τους προς το Δημόσιο. 

3. Προϋπόθεση για την υπαγωγή των οφειλετών στη ρύθμιση της 
απόφασης αυτής είναι η κατάθεση της σχετικής αίτησης στην αρμόδια 
Δημόσια Οικονομική Υπηρεσία (ΔΟΥ) μέχρι της 27.4.1989. 

4. Εξαιρούνται από τη ρύθμιση τα χρέη από συμβάσεις (εκτός των 
βεβαιωμένων χρεών προς το Δημόσιο από δάνεια που έχουν χορηγηθεί 
με την εγγύηση του Ελληνικού Δημοσίου), από τελωνειακό έσοδα, από 
τέλη κυκλοφορίας και φόρο εισοδήματος οικον. έτους 1989, καθώς και 
τα χρέη για τα οποία έχει γίνει πτωχευτικός ή εξωπτωχευτικός συμβι¬ 
βασμός. 

5. Η παράλειψη καταβολής μια δόσης της ρύθμισης έχει ως συνέπεια 
την απώλεια του δικαιώματος που παρέχεται με την απόφαση αυτή. 

6. Η παραγραφή των χρεών, που σύμφωνα με τις προηγούμενες πα¬ 
ραγράφους θα υπαχθούν σε τμηματική καταβολή, αναστέλλεται για 
ολόκληρο το χρονικό διάστημα, το οποίο αφορά η ρύθμιση αυτή. Μετά 
την παύση της αναστολής συνεχίζεται η παραγραφή και σε καμιά περί¬ 
πτωση δεν συμπληρώνεται πριν περάσει ένα εξάμηνο. 

7. Οποιαδήποτε μέτρα έχουν παρθεί για την είσπραξη των χρεών που 
θα υπαχθούν στην παρούσα ρύθμιση εξακολουθούν να ισχύουν μέχρι να 
εξοφληθούν τα χρέη. 

Η υπαγωγή του οφειλέτη στη ρύθμιση της απόφασης αυτής δεν 
εμποδίζει τη λήψη εξασφαλιστικών μέτρων για τα χρέη που ρυθμίζο¬ 
νται. 

Κατ’ εξαίρεση, αναστέλλεται η εκτέλεση των ενταλμάτων προσωπι¬ 
κής κράτησης, καθώς και η συνέχιση της διαδικασίας αναγκαστικής 
εκτέλεσης κινητών ή ακινήτων, εφόσον ο οφειλέτης θα είναι συνεπής 
προς τη ρύθμιση. 

Η αναστολή αυτή δεν ισχύει προκειμένου για κατασχέσεις που έχουν 
επιβληθεί στα χέρια τρίτων. 

Όσοι προσωποκρατούνται για τα χρέη που υπάγονται στη ρύθμιση 
απολύονται, εφόσον καταβάλλουν την πρώτη δόση των χρεών που ρυθ¬ 
μίζονται. 

Η απόφαση αυτή, που ισχύει από την έκδοσή της, να δημοσιευθεί 
στην Εφημερίδα της Κυβερνήσεως και να κυρωθεί με νόμο. 

Αθήνα, 19 Απριλίου 1989 

Ο ΥΠΟΥΡΓΟΣ 

ΔΗΜΗΤΡΗΣ ΤΣΟΒΟΛΑΣ 
- ψ - 

Αριθ. 2033771/6917/0025 (5) 

Παροχή της εγγύησης του Δημοσίου προς το Ταχ. Ταμιευτήριο για τη 

χορήγηση δανείου ποσού δρχ. 5.250.000.000 στο ΝΑΤ, για κά-, 

λυψη ταμειακών αναγκών του. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των ΑΝ 747/1945 και 9/1967 και του Ν. 
1266/82 αρθρ. 8. 

2. Την αριθ. 1500/22.3.1989 Πράξη του Διοικητή της Τράπεζας 
της Ελλάδας με την οποία εγκρίνεται η δανειοδότηση του ΝΑΤ μέχρι 
συνολικού ποσού δραχμών 33.500.000.000 για κάλυψη άμεσων τα¬ 
μειακών αναγκών έτους 1989, εκ των οποίων ποσό δραχμών 
20.400.000.000 θα διατεθεί απευθείας γιά την εξόφληση υποχρεώ- 
σεών του από τοκοχρεωλύσια δανείων εσωτερικού. 

3. Την απόφαση του Δ.Σ. του Ταχ. Ταμιευτηρίου της 1928/ 
17.4.89 συνεδρίασής του με την οποία εγκρίνεται η δανειοδότηση του 
ΝΑΤ με ποσό δραχμών 5.250.000.000 και καθορίζονται οι όροι και οι 
προϋποθέσεις της δανειοδότησης αυτής. 

4. Την απόφαση του ΔΣ του ΝΑΤ της 22ας/18.4.89 συνεδρίασής 
του με την οποία εγκρίνεται η σύναψη του ανωτέρω δανείου και γίνονται 
αποδεκτοί οι τιθέμενοι από το Ταχ. Ταμιευτήριο όροι. 

5. Το 2432.1/12/88/28.12.88 έγγραφο του Υπουργείου Εμπορ. 
Ναυτιλίας με το οποίο εγκρίνεται η κάλυψη των ελλειμμάτων του έτους 
1989 ΝΑΤ και ΚΑΑΝ ύψους δρχ. 12.788 εχατ. και 94.902 εκατ. 
αντίστοιχα. 

6. Το 28162/1844/18.4.89 έγγραφο του ΝΑΤ με το οποίο ζητεί 
την εγγύηση του Ελληνικού Δημοσίου, για την ανωτέρω δανειοδότηση, 
αποφασίζουμε: 

Παρέχουμε την εγγύηση του Ελληνικού Δημοσίου στο Ταχ. Ταμιευ¬ 
τήριο για τη χορήγηση δανείου προς το Ναυτικό Απομαχικό Ταμείο 
(ΝΑΤ) ποσού δρχ. πέντε δισεκατομμυρίων, διακοσίων πενήντα εκατομ¬ 
μυρίων (5.250.000.000) για την κάλυψη ταμειακών αναγκών του 
έτους 1989. 


Η χορήγηση και η εξυπηρέτηση του δανείου θα γίνει σύμφωνα με 
τους όρους, που αναφέρονται στην 1500/22.3.89 Πράξη του Διοικητή 
της Τράπεζας της Ελλάδας και την απόφαση του ΔΣ του Ταχ. Ταμιευ¬ 
τηρίου της 1928/17.4.1989 συνεδρίασής του. 

Με την απόφαση αυτή, αναλαμβάνουμε την υποχρέωση, σε περί¬ 
πτωση καθυστέρησης εξόφλησης ληθιπρόθεσμης δόσης ή μέρους αυτής, 
ενδιάμεσων τόκων ή τόκων υπερημερίας του δανείου αυτού, να καταβά¬ 
λουμε στο δανειστή μέσα σε ένα (1) μήνα από τη λήξη της εκάστοτε 
οφειλής τα ποσά που προέρχονται από την ανωτέρω αιτία και μετά από 
προηγούμενη βεβαίωση των ποσών αυτών στο οικείο Δημ. Ταμείο στο 
λογ/σμό Νο 555 σύμφωνα με τη διάταξη του Π.Δ/τος αριθ. 6/89 
(ΦΕΚ 6/89 τ.Α) και της οδηγίες της εγκυκλίου μας αριθ. 98348/ 
2945/8.8.79. 

Το Ταχ. Ταμιευτήριο παρακαλείται να μας στείλει αντίγραφο της 
σύμβασης που θα υπογράψει με το ΝΑΤ, πίνακα τοκοχρεωλυτικής εξό¬ 
φλησης του εν λόγω δανείου και να μας ενημερώνει για την πορεία της 
εξυπηρέτησης του δανείου. 

Το ΝΑΤ παρακαλείται να φροντίζει για την εμπρόθεσμη εξόφληση 
του εν λόγω δανείου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 20 Απριλίου 1989 

Ο ΥΠΟΥΡΓΟΣ 

Δ. ΤΣΟΒΟΛΑΣ 
-♦- 

Αριθ. 2034729/7105/01 (6) 

Παροχή της εγγύησης του Δημοσίου προς το Ταχ/κό Ταμ/ριο για τη 

χορήγηση δανείου ποσού δρχ. 2.000.000.000 προς την Ολυ¬ 
μπιακή Αεροπορία. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των Α.Ν. 747/1945 και 9/1967 και του Ν. 
1266/82 άρθρ. 8. 

2. Την αριθμ. 1517/18.4.89 Πράξη του Διοικητή της Τράπεζας 
της Ελλάδας με την οποία εγκρίνεται η δανειοδότηση της .Ολυμπιακής 
Αεροπορίας Α.Ε. μέχρι συνολικού ποσού δραχμών είκοσι δισεκατομμυ¬ 
ρίων (20.000.000.000) εκ των οποίων ποσό δρχ. 13.000.000.000, 
δεν θα εκταμιευθεί αλλά θα διατεθεί απευθείας για εξόφληση υποχρεώ¬ 
σεων της εταιρείας από τοκοχρεωλύσια δανείων εσωτερικού που λήγουν 
κατά το έτος 1989. 

3. Την απόφαση του Δ.Σ. του Ταχ. Ταμιευτηρίου της αριθμ. 1928/ 
17.4.1989 συνεδρίασής του με την οποία εγκρίνεται η δανειοδότηση 
της Ολυμπιακής Αεροπορίας με ποσό δραχμών 2.000.000.000 και 
καθορίζονται οι όροι και οι προϋποθέσεις της δανειοδότησης αυτής. 

4. Την απόφαση του Δ.Σ. της Ολυμπιακής Αεροπορίας (Ο.Α.) της 
αριθμ. 333/19.4.1989 συνεδρίασης με την οποία εγκρίνεται η σύναψη 
του ανωτέρω δανείου και γίνονται αποδεκτοί οι τιθέμενοι όροι. 

5. Το αριθμ. 17218/1589/20.4.1989 έγγραφο του Υπουργείου 
Μεταφορών και Επικοινωνιών με το οποίο εγκρίνεται η προαναφερό- 
μενη δανειοδότηση. 

6. Το αριθμ. 12470/20.4.1989 έγγραφο της Ολυμπιακής Αεροπο¬ 
ρίας με το οποίο ζητεί την εγγύηση του Ελληνικού Δημοσίου, για την 
ανωτέρω δανειοδότηση, αποφασίζουμε: 

Παρέχουμε την εγγύηση του Ελληνικού Δημοσίου στο Ταχ/κό Τα¬ 
μιευτήριο για τη χορήγηση δανείου στην Ολυμπιακή Αεροπορία (Ο.Α.) 
ποσού δραχμών δύο δισεκατομμυρίων (2.000.000.000) για κάλυψη 
ταμειακών αναγκών της. 

Η χορήγηση και η εξυπηρέτηση του δανείου θα γίνει σύμφωνα με 
τους όρους,, που αναφέρονται στην πράξη του Διοικητή της Τράπεζας 
της Ελλάδος αριθμ. 1517/18.4.1989 και στην απόφαση του Δ.Σ. του 
Ταχ/κού Ταμιευτηρίου της 333/19.4,1989 συνεδρίασής του. 

Με την απόφαση αυτή, αναλαμβάνουμε την υποχρέωση, σε περί¬ 
πτωση καθυστέρησης εξόφλησης ληξιπρόθεσμης δόσης ή μέρους αυτής, 
ενδιάμεσων τόκων ή τόκων υπερημερίας του δανείου αυτού, να καταβά¬ 
λουμε στο δανειστή μέσα σε ένα (1) μήνα από τη λήξη της εκάστοτε 
οφειλής τα ποσά που προέρχονται από την ανωτέρω αιτία και μετά από 
προηγούμενη βεβαίωση των ποσών αυτών στο οικείο Δημόσιο Ταμείο 
στο λογ/σμό Νο 555 σύμφωνα με τις διατάξεις του Π.Δ/τος αριθ. 16/ 
1989 (ΦΕΚ 6/1989 τ.Α') και τις οδηγίες της εγκυκλίου μας αριθ. 
98348/2945/8.8.79. 

Η Ολυμπιακή Αεροπορία (Ο.Α.) παρακαλείται να μας στείλει αυτί- 

γραφο της σύμβασης που θα υπογράψει με το Ταχ. Ταμ/ριο, πίνακα το¬ 
κοχρεωλυτικής εξόφλησης του εν λόγω δανείου και να μας ενημερώνει 
για την πορεία της εξυπηρέτησης του δανείου. 

Η Ο. Α. παρακαλείται να φροντίζει για την εμπρόθεσμη εξόφληση του 
εν λόγω δανείου. 

Καθορίζουμε προμήθεια υπέρ του Δημοσίου 0,50% για την παρεχό¬ 
μενη εγγύησή του, την οποία θα εισπράττει το Ταχ/κό Ταμ/ριο και θα 
την αποδίδει στο Δημόσιο σύμφωνα με τα έγγραφά μας 98346/2944/ 
8.8.79, 98348/2945/8.8.79 και 121545/1786/6.11.79. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 21 Απριλίου 1989 

Ο ΥΠΟΥΡΓΟΣ 

Δ. ΤΣΟΒΟΛΑ! 

--Τ' 

Αριθ. 30818 (7) 

Καταβολή μέρους των οφειλομένων δεδουλευμένων αποδοχών στους 

μισθωτούς της επιχ/σης ΗΒΗ ΠΑΝΑΓΟΠΟΤΛΟΣ ΑΒΕ που έκα¬ 
ναν επίσχεση εργασίας. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις της παρ. 1 του άρθρου μόνου του Ν. 1172/81 «περί 
κυρώσεως, συμπληρώσεως και ερμηνείας της υπό χρονολογίαν 2.3.81 
Πράξεως Νομοθετικού Περιεχομένου «περί καταβολής υπό του Οργανι¬ 
σμού Απασχολήσεως Εργατικού Δυναμικού, δεδουλευμένων αποδοχών 
και αποζημιώσεων εις μισθωτούς κ.λπ.». 

2. Την αριθμ. 1360/89 γνωμοδότηση του Δ.Σ. του ΟΑΕΔ (αριθμ. 
συνεδρίασης 18/11.4.89) που μας υποβλήθηκε με το αριθμ. 111997/ 

13.4.89 έγγραφο του Οργανισμού. 

3. Το γεγονός ότι, στην περίπτωση αυτή, συντρέχουν λόγοι γενικότε¬ 
ρου κοινωνικού συμφέροντος και προκύπτει έκδηλη οικονομική αδυνα¬ 
μία της επιχ/σης ΗΒΗ ΠΑΝΑΓΟΠΟΤΛΟΣ ΑΒΕ, αποφασίζουμε: 

Εγκρίνουμε την καταβολή από τον ΟΑΕΔ στον καθένα από τους 320 
μισθωτούς της επιχ/σης ΗΒΗ ΠΑΝΑΓΟΠΟΥΛΟΣ ΑΒΕ που έκαναν 
επίσχεση εργασίας μέρους των οφειλομένων δεδουλευμένων αποδοχών 
.τους και μέχρι του ποσού των τριάντα πέντε χιλιάδων δρχ. (35.000) 
συνολικού ύψους έντεκα εκατομμυρίων διακοσίων χιλιάδων δρχ. 
( 11 . 200 . 000 ). 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 18 Απριλίου 1989 


Ο ΥΠΟΥΡΓΟΣ 

Γ. ΓΕΝΝΗΜΑΤΑ! 


♦ 


Αριθ. 30905 (8) 

Καταβολή μέρους δεδουλευμένων αποδοχών και αποζημιώσεων στους 
μισθωτούς της επιχ/σης ΙΝΤΕΞ ΕΠΕ. 

Ο ΥΠΟΥΡΓΟΣ ΕΡΓΑΣΙΑΣ 


Έχοντας υπόψη: 

1. Τις διατάξεις της παρ. 1 του άρθρου μόνου του Ν. 1172/81 «περί 
κυρώσεως, συμπληρώσεως και ερμηνείας της υπό χρονολογίαν 2.3.81 
Πράξεως Νομοθετικού Περιεχομένου «περί καταβολής υπό του Οργανι¬ 
σμού Απασχολήσεως Εργατικού Δυναμικού, δεδουλευμένων αποδοχών 
και αποζημιώσεων εις μισθωτούς κ.λπ.». 

2. Την αριθμ. 1442/89 γνωμοδότηση του Δ.Σ. του ΟΑΕΔ (αριθμ. 
συνεδρίασης 19/18.4.89) που μας υποβλήθηκε με το αριθμ. 112091/ 

20.4.89 έγγραφο του Οργανισμού. 

3. Το γεγονός ότι, στην περίπτωση αυτή, συντρέχουν λόγοι γενικότε¬ 
ρου κοινωνικού συμφέροντος και προκύπτει έκδηλη οικονομική αδυνα¬ 
μία της επιχ/σης ΙΝΤΕΞ ΕΠΕ που πτώχευσε (απόφαση Π. 133/ 
2017/13.7.88) του Πολυμ. Πρωτ. Βόλου, αποφασίζουμε: 

Εγκρίνουμε την καταβολή από τον ΟΑΕΔ στον καθένα από τους 45 
μισθωτούς της επιχ/σης ΙΝΤΕΞ ΕΠΕ που πτώχευσε μέρους των οφει- 
λομένων δεδουλευμένων αποδοχών τους και μέχρι τριάντα χιλιάδες 
(30.000) δρχ. συνολικού ύψους ενός εκατομμυρίου τριακοσίων πενήντα 
χιλιάδων δρχ. (1.350.000) και μέρους της οφέιλομένης αποζημίωσης 
μέχρι του ποσού των είκοσι πέντε χιλιάδων δρχ. (25.000) συνολικού 
ύψους ενός εκατομμυρίου εκατόν είκοσι πέντε χιλιάδων δρχ. 
(1.125.000). 


Η απόφαση αυτή, που κοινοποιείται για εκτέλεση, να δημοσιευθεί στην Εφη¬ 
μερίδα της Κυβερνήσεως. 

Αθήνα, 2 ΤΑπριλίου 1989 

Ο ΥΠΟΥΡΓΟΣ 

Γ. ΓΕΝΝΗΜΑΤΑ! 

-ψ- 

Αριθ. 30916 (9) 

Καταβολή μέρους των οφειλομένων δεδουλευμένων αποδοχών στους 
μισθωτούς της επιχ/σης Γ.& Θ. Αφεντάκης που έκαναν επίσχεση 
εργασίας. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: , 

1. Τις διατάξεις της παρ. 1 του άρθρου μόνου του Ν. 1172/81 «περί 
κυρώσεως, συμπληρώσεως και ερμηνείας της υπό χρονολογίαν 2.3.81 
Πράξεως Νομοθετικού Περιεχομένου «περί καταβολής υπό του Οργανι¬ 
σμού Απασχολήσεως Εργατικού Δυναμικού, δεδουλευμένων αποδοχών 
και αποζημιώσεων εις μισθωτούς κ.λπ.». 

2. Την αριθμ. 1443/89 γνωμοδότηση του Δ.Σ. του ΟΑΕΔ (αριθμ. 
συνεδρίασης 19/18.4.89) που μας υποβλήθηκε με το αριθμ. 111962/ 

19.4.89 έγγραφο του Οργανισμού. 

3. Το γεγονός ότι, στην περίπτωση αυτή, συντρέχουν λόγοι γενικότε¬ 
ρου κοινωνικού συμφέροντος και προκύπτει, έκδηλη οικονομική αδυνα¬ 
μία της επιχ/σης Γ.& θ. ΑΦΕΝΤΑΚΗΣ, αποφασίζουμε: 

Εγκρίνουμε την καταβολή από τον ΟΑΕΔ στον καθένα από τους 66 
μισθωτούς της επιχ/σης Γ.& Θ. ΑΦΕΝΤΑΚΗΣ που έκαναν επίσχεση 
εργασίας μέρους των οφειλομένων δεδουλευμένων αποδοχών τους και 
μέχρι του ποσού των τριάντα χιλιάδων δρχ. (30.000) συνολικού ύψους 
ενός εκατομμυρίου εννιακοσίων ογδόντα χιλιάδων δραχμών 
(1.980.000). 

Η απόφαση αυτή που κοινοποιείται για εκτέλεση να δημοσιευθεί στην Εφη¬ 
μερίδα της Κυβερνήσεως. 

Αθήνα, 20 Απριλίου 1989 

Ο ΥΠΟΥΡΓΟΣ 

Γ. ΓΕΝΝΗΜΑΤΑ! 

-φ- 

Αριθ. οικ. 11946 (10) 

• Χρήση πετρελαίου ντήζελ σε τμήμα του Νομού Αττικής. 

ΟΙ ΑΝΑΠΛΗΡΩΤΕΣ ΥΠΟΥΡΓΟΙ 
ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 
ΚΑΙ ΒΙΟΜΗΧΑΝΙΑΣ, ΕΝΕΡΓΕΙΑΣ 8ι ΤΕΧΝΟΛΟΓΙΑΣ 

Έχοντας υπόψη: 

1. Τις διατάξεις: 

α. Των άρθρων 8, 28,29 και 30 του Ν. 1650/1986: «Για την προ¬ 
στασία του Περιβάλλοντος» (ΦΕΚ 160/Α/1985). 

β. Της με αρ. 59388/3363 Υπουργικής Απόφασης: «Τρόπος, όρ¬ 
γανα και διαδικασία επιβολής και είσπραξης των διοικητικών προστί¬ 
μων του άρθρου 30 του Ν. 1650/1986 (ΦΕΚ 638/Β/1988). 

γ. Της με αρ. 11082/17.1.89 Υπουργικής Απόφασης: «Έλεγχος 
της ποιότητας των υγρών καυσίμων για την προστασία του περιβάλλο¬ 
ντος» (ΦΕΚ 44/Β/1989). 

δ. Της με αρ. Υ 127/8.2.1989 απόφασης, του Πρωθυπουργού: 
«Καθορισμός αρμοδιοτήτων του Αναπληρωτή Υπουργού Περιβάλλο¬ 
ντος, Χωροταξίας και Δημοσίων Έργων, Γεωργίου Κτενά» (ΦΕΚ 89/ 
Β/1989). 

2. Την ανάγκη ιδιαίτερης προστασίας της ατμόσφαιρας στην περι- 
βάλλουσα την πρωτεύουσα περιοχή και λήψη κατάλληλων για το σκοπό 
αυτό μέτρων, αποφασίζουμε: 

"Αρθρο 1 

Σκοπός της απόφασης αυτής είναι η προστασία της ατμόσφαιρας από 
τη χρήση πετρελαίου ντήζελ σε Τμήμα του Νομού Αττικής και συγκε¬ 
κριμένα στην περιοχή των Δήμων και Κοινοτήτων που αναφέρονται στα 
παραρτήματα Α’ και Β" της παρούσας. 

"Αρθρο 2 

Στην περιοχή των Δήμων και Κοινοτήτων του άρθρου 1, το μόνο επι¬ 
τρεπόμενο - για όλες τις χρήσεις - πετρέλαιο ντήζελ είναι το ντήζελ τύ- 

που Α' οι προδιαγραφές του οποίου καθορίζονται στην υπ’ αρ. 1076/ 
15.9.86 απόφαση του Ανώτατου Χημικού Συμβουλίου του Γενικού 
Χημείου του Κράτους: Προδιαγραφές πετρελαίου ντήζελ» (ΦΕΚ 734/ 
Β/1986). 

Άρθρο 3 

Οι παραβάτες των διατάξεων της απόφασης αυτής υπόχεινται στις 
κυρώσεις των άρθρων 28,29 και 30 του Ν. 1650/86, οι προαναφερό- 
μενες κυρώσεις είναι ανεξάρτητες από τις κυρώσεις που προβλέπονται 
στον Αγορανομικό Κώδικα ή σε άλλες διατάξεις της κείμενης νομοθε¬ 
σίας. 

Άρθρο 4 

Η ισχύς της απόφασης αυτής αρχίζει από την 1.10.89. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 20 Απριλίου 1989 

ΟΙ ΑΝΑΠΛΗΡΩΤΕΣ ΥΠΟΥΡΓΟΙ 

ΠΕΡΙΒ.. ΧΩΡ. & ΔΗΜ. ΕΡΓΩΝ ΒΙΟΜ.. ΕΝΕΡΓ. & ΤΕΧ/ΠΑΣ 

Γ. ΚΤΕΝΑΣ Π. ΖΑΚΟΛΙΚΟΣ 


ΠΑΡΑΡΤΗΜΑ Α' 

Δήμοι του Νομού στους οποίους το μόνο επιτρεπόμενο - για όλες τις 
χρήσεις - πετρέλαιο ντήζελ είναι το ντήζελ τύπου Α' (Απόφαση Α.Χ.Σ. 
με αρ. 1076/15.9.1986, ΦΕΚ 734/Β/1986). 

1. ΝΟΜΑΡΧΙΑΚΟ ΔΙΑΜΕΡΙΣΜΑ ΑΘΗΝΩΝ 
Αθηναίων 

Βύρωνος 

Γαλατσίου 

Δάφνης 

Ζωγράφου 

Ηλιούπολης 

Καισαριανής 

Νέας Φιλαδέλφειας 

Νέας Χαλκηδόνας 

Ταύρου 

Υμηττού 

2. ΝΟΜΑΡΧΙΑΚΟ ΔΙΑΜΕΡΙΣΜΑ ΠΕΡΑΙΩΣ 
Αγίου Δημητρίου 

Αγίου Ιωάννη Ρέντη 
Αλίμου 

Αργυρούπολης 

Βούλας 

Βουλιαγμένης 

Γλυφάδας 

Δραπετσώνας 

Ελληνικού 

Καλλιθέας 

Κερατσινίου 

Μοσχάτου 

Νέας Σμύρνης 

Νίκαιας 

Παλαιού Φαλήρου 

Πειραιώς 

Περάματος 

3. ΝΟΜΑΡΧΙΑΚΟ ΔΙΑΜΕΡΙΣΜΑ ΑΝΑΤ. ΑΤΤΙΚΗΣ 
Αγίας Παρασκευής 

Αμαρουσίου 

Ηρακλείου 

Κηφισιάς 

Μεταμόρφωσης 

Νέας Ερυθραίας 

Νέας Ιωνίας 

Νέου Ψυχικού 

Παπάγου 

Πεύκης 

Χαλανδρίου 

Χολαργού 

Ψυχικού 


4. ΝΟΜΑΡΧΙΑΚΟ ΔΙΑΜΕΡΙΣΜΑ ΔΥΤ. ΑΤΤΙΚΗΣ 

Αγίας Βαρβάρας 

Αγίων Αναργύρων 

Αιγάλεω 

Άνω Λιοσίων 

Ασπρόπυργος 

Ελευσίνας 

Καματερού 

Κορυδαλλού 

Μάνδρας 

Μεγαρέων 

Νέων Λιοσίων 

Περιστεριού 

Πετρουπόλεως 

Χαϊδαρίου 

ΠΑΡΑΡΤΗΜΑ Β' 

Κοινότητες του Νομού Αττικής στις οποίες το μόνο επιτρεπόμενο - 
για όλες τις χρήσεις - πετρέλαιο ντήζελ είναι το ντήζελ τύπου Α’ (Από¬ 
φαση Α.Χ.Σ. με αρ. 1076/15.9.1986, ΦΕΚ 734/Β/86). 

1. ΝΟΜΑΡΧΙΑΚΟ ΔΙΑΜΕΡΙΣΜΑ ΑΝΑΤ. ΑΤΤΙΚΗΣ 
Βριλησσίων 

Εκάλης 

Θρακομακεδόνων 

Λυκόβρυσης 

Μελισσίων 

Νέας Πεντέλης 

Πεντέλης 

Φιλοθέης 

2. ΝΟΜΑΡΧΙΑΚΟ ΔΙΑΜΕΡΙΣΜΑ ΔΥΤ. ΑΤΤΙΚΗΣ 
Ζεφυρίου 

Μαγούλας .... 

Νέας Περάμου 

Ακριβές αντίγραφο 

Ο Προΐστ. του Γραφ. Γραμμ. Δ' α.α. 

I. ΠΑΠΑΔΟΠΟΥΛΟΥ 

- ♦- 

Αριθ. οιχ/1460.Η.Υ.14/4 (11) 

Παραχώρηση στη Διεύθυνση Κοινωνικής Πρόνοιας της Νομαρχίας Πει¬ 
ραιά, του διαμερίσματος Α3 του πρώτου ορόφου το οποίο ευρίσκεται 
στην Πολυκατοικία Τ. 235, του 1ου οικοδομικού τετραγώνου επί 
της οδού Π. Ράλλη 127, των συγκροτημάτων των πολυκατοικιών 
που κατασκεύασε η Υ.Α.Σ. του Υ.ΠΕ.ΧΩ.Δ.Ε. για τη στέγαση σει¬ 
σμοπλήκτων δικαιούχων στη Νίκαια. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ* ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Το άρθρο 9'του Νόμου 1807/88 (ΦΕΚ 208/Α/21.9.88) «περί 
παραχωρήσεως εκτάσεως στο Υπουργείο ΠΕ.ΧΩ.Δ.Ε.». 

2. Την απόφαση αρ. 2Δ2α/01/Φ.2.2.1./7.4.82 Υπ. Δ.Ε. ως 
ισχύει δια του άρθρου 59 παράγρ. 3 του Π.Δ. 609/85 με την οποία κα¬ 
θορίζονται οι αρμοδιότητες της Δ/σας Υπηρεσίας και της Προϊστάμενης 
Αρχής για την εκτέλεση έργων αρμοδιότητας τ. ΥΑΣ. 

3. Την απόφαση αρ. οικ/2317/7.3.83 Υπ. Δ.Ε. με την οποία χαρα¬ 
κτηρίσθηκε το έργο της ανακατασκευής των σεισμοπλήκτων πολυκα¬ 
τοικιών Νίκαιας ως «Εθνικού Επιπέδου» έργο και ανατέθηκε η εκτέλεση 
(Διοίκηση - Διαχείριση) του έργου στη Δ/νση Αποκ/σης Ζημιών της τ. 
ΥΑΣ σύμφωνα με το άρθρο 58 του Π.Δ. 475/76. 

4. Το αρ. Πρωτ. 423/15.2.89 έγγραφο της Νομαρχίας Πειραιά 
(Γραφείο Νομάρχη), αποφασίζουμε: 

Παραχωρούμε στη Διεύθυνση Κοινωνικής Πρόνοιας της Νομαρχίας 
Πειραιά το διαμέρισμα Α3 του πρώτου ορόφου, το οποίο ευρίσκεται στην 
Πολυκατοικία Τ. 235, του 1ου οικοδομικού τετραγώνου επί της οδού 
Π. Ράλλη 127, με σκοπό την παραχώρησή του σε οικογένεια με αποδε¬ 
δειγμένη ανάγκη στέγασης. 

Η παραχώρηση γίνεται για χρονικό διάστημα (4) τεσσάρων ετών και 
θα λυθεί αυτοδίκαια σε περίπτωση που σεισμόπληκτος δικαιούχος θεμε¬ 
λιώσει δικαίωμα στέγασης στις εν λόγω πολυκατοικίες, λόγω κατεδά- 

φισης της παλαιός προσφυγιχής ιδιοκτησίας του, και ειδικότερα στο συ¬ 
γκεκριμένο διαμέρισμα. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 14 Απριλίου 1989 

Ο ΥΠΟΥΡΓΟΣ 

ΜΑΝ. ΠΑΠΑΣΤΕΦΑΝΑΚΙΣ 
-♦- 

Αριθ. 17550/1490 (12) 

Τροποποίηση της παραγ. 2 του άρθρου 4 της 26670/730/88 αποφά- 

σεως του Υπουργού Μεταφορών και Επικοινωνιών όπως αντικατα- 

στάθηκε με την 34125/1073/88 απόφαση και τροποποιήθηκε με 

την 5125/392/89 όμοια. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Την με αριθ. 10/88 ΠΥΣ (ΦΕΚ 11/Α 88) που κυρώθηκε με το 
Ν. 1788/88 (ΦΕΚ 131/Α/88). 

2. Την απόφασή μας 26670/730/88 (ΦΕΚ 477/Β/88) «Τεχνικοί 
όροι ΕΔΧ αυτοκινήτων περιοχής Αθηνών - Πειραιώς - Περιχώ¬ 
ρων». 

3. Την απόφασή μας 34125/1073/88 (ΦΕΚ 682/Β/88) «Τροπο¬ 
ποίηση της παραγρ. 2 του άρθρου 4 της 26670/730/88 αποφάσεως». 

4. Την απόφασή μας 5125/392/89 (ΦΕΚ 83/Β/89) «Τροποποί¬ 
ηση της παραγρ. 2 του άρθρου 4 της 226670/730/88 αποφάσεως 
Υπουργού Μεταφορών και Επικοινωνιών όπως αντικαταστάθηκε με 
την 34125/1073/88 όμοια». 

5. Το γεγονός ότι η αγορά δεν έχει εφοδιαστεί ακόμη με επαρκή 
αριθμό βενζινοκινητήρων νέας τεχνολογίας με αποτέλεσμα πολλοί ιδιο¬ 
κτήτες προβήκαν στην τοποθέτηση κοινών βενζινοκινητήρων λόγω 
αχρηστεύσεως του παλαιού κινητήρα (βενζίνης ή πετρελαίου). 

6. Την ανάγκη κάλυψης των παραπάνω περιπτώσεων, γιατί οι ιδιο¬ 
κτήτες αντιμετωπίζουν άμεσα προβλήματα συντήρησης της οικογένειάς 
τους, αποφασίζουμε: 

Παρατείνουμε εκ νέου τις προθεσμίες της παραγρ. 2 του άρθρου 4 
της 26670/730/88 αποφάσεως οι οποίες είχαν παραταθεί με τις 
34125/1073/88 και 5125/392/89 όμοιες, από 31.12.1988 σε 21 
Απριλίου 1989 και από 15.3.89 σε 31 Ιουλίου 1989 με ημερομηνία 
ισχύος των νέων αδειών μέχρι 31.12.1989. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 21 Απριλίου 1989 

Ο ΥΠΟΥΡΓΟΣ 

ΓΙΑΝΝΗΣ ΧΑΡΑΛΑΜΠΟΥΣ 
-♦- 

Αριθ. 17580/1495 (13) 

Οικονομική ενίσχυση των οδηγών επιβατηγών αυτοκινήτων δημόσιας 
χρήσης για τις γιορτές του Πάσχα 1989. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

Το άρθρο 33 παρ. 1 του Ν.Δ/τος 3334/55, τα άρθρα 15*των Π.Δ/ 
των 243/1987 και 244/1987, το άρθρο 8 του Ν. 3076/1954 κα¬ 
θώς και το άρθρο 3 του Α.Ν. 4/1967 και αποσκοπούντες στην κατά τις 
γιορτές του Πάσχα οικονομική ενίσχυση των οδηγών Ε.Δ.Χ. αυτοκινή¬ 
των με ή χωρίς μετρητή, αποφασίζουμε: 

- Όπως για το χρονικό διάστημα από 26 Απριλίου 1989 μέχρι και 3 
Μαΐου 1989 σε κάθε περίπτωση μίσθωσης επιβατηγού αυτοκινήτου 
Δημόσιας.χρήσης, με ή χωρίς μετρητή σε ολόκληρη τη χώρα, καταβάλ¬ 
λεται από το μισθωτή στον οδηγό του αυτοκινήτου για κάθε μίσθωση 
ποσό (50) δραχμών παραπάνω από ότι γράφει ο μετρητής, η για κάθε 
διαδρομή του αυτοκινήτου κατά περίπτωση. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 21 Απριλίου 1989 

Ο ΥΠΟΥΡΓΟΣ 

ΓΙΑΝΝΗΣ ΧΑΡΑΛΑΜΠΟΥΣ 


Αριθ. Α 983 (14) 

Έγκριση δημοσίευσης έκθεσης εκτίμησης του αγροτικού ακινήτου ιδιο¬ 
κτησίας Κοινότητας Μυρσίνης Νομού Ηλείας. 

Η ΝΟΜΑΡΧΗΣ ΗΛΕΙΑΣ 
Έχοντας υπόψη: 

1. Το Ν. 3200/55 «περί Διοικητικής Αποκέντρωσης» όπως συμπλη¬ 
ρώθηκε με το Ν.Δ. 532/70. 

2. Το Π.Δ. 607/76 «περί Οργανισμού του Υπουργείου Εμπορίου». 

3. Το άρθρο 9 του Κ.Ν. 2190/1920 «περί Ανωνύμων Εταιρειών». 

4. Το άρθρο 6 της με αριθμό 25027/6.4.84 απόφασης του Υπουρ¬ 
γού Εσωτερικών. 

5. Την από 16.12.1988 έκθεση εκτίμησης, αποφασίζουμε: 

• Εγκρίνουμε τη δημοσίευση της από 16.12.1988 έκθεσης Εκτίμησης 
του αγροτικού ακινήτου ιδιοκτησίας Κοινότητας Μυρσίνης Νομού 
Ηλείας στο τεύχος Β' της Εφημερίδας της Κυβερνήσεως. 

Πύργος, 11 Απριλίου 1989 
Η Νομάρχης 

ΑΛΕΚΑ ΜΑΡΚΟΓΙΑΝΝΑΚΗ 

ΕΚΘΕΣΗ ΕΚΤΙΜΗΣΗΣ ΕΠΙΤΡΟΠΗΣ 
του άρθρου 9 Ν. 2190/1920 

Αγροτικού ακινήτου ιδιοκτησίας της Κοινότητας Μυρσίνης, στη θέση 

«ΣΩΤΗΡΩ» περιφέρειας της ίδιας Κοινότητας, από την εκτιμητική 

επιτροπή του άρθρου 9 του Ν. 2190/1920. 

Στη Μυρσίνη και στο Κοινοτικό Γραφείο σήμερα την 16 Δεκεμβρίου 
1988, ημέρα Παρασκευή, συνήλθε η επιτροπή του άρθρου 9 του Ν. 
2190/1920, όπως συγκροτήθηκε με την αριθ. ΙΔ 4090/13.12.1988 
απόφαση της Νομαρχίας Ηλείας, αποτελούμενη από τους: 

α) Παναγιώτη Σκούρα, Πρ/νο της Υπηρεσίας Προγραμματισμού 
Νομαρχίας Ηλείας. 

β) Νικόλαο Καραμπελιά, Υπάλληλο της Οικον. Εφορίας Λεχαινών. 

γ) Νικόλαο Σολωμό, εκπρόσωπο του Εμπορικού και Βιομηχανικού 
Επιμελητηρίου Ηλείας. 

Αφού βρέθηκαν όλοι παρόντες, πραγματοποιήσαμε αυτοψία για την 
εκτίμηση αγροτεμαχίου ιδιοκτησίας της Κοινότητας Μυρσίνης που βρί¬ 
σκεται στη θέση «ΣΩΤΗΡΩ» περιφέρειας της ίδιας Κοινότητας, εκτά- 
σεως 224,623 στρεμ. το οποίο προορίζεται να αποτελέσει αντικείμενο 
εισφοράς στην υπό σύσταση Κοινοτική Επιχείρηση της Κοινότητας 
Μυρσίνης, για την ίδρυση και εκμετάλλευση Ιχθυοτροφείου. 

Το παραπάνω ακίνητο εμφανίζεται στο από 19.8.1987 τοπογρα¬ 
φικό διάγραμμα, που συντάχθηκε από την τοπογραφική Υπηρεσία της 
Νομαρχίας Ηλείας, κείται εκτός αναδασμού, έχει έκταση 224.630 
τ.μ., βρίσκεται στη θέση «ΣΩΤΗΡΩ» τη περιφέρειας Μυρσίνης και συ¬ 
νορεύει γύρω με α) τη θάλασσα, β) με αποστραγγιστική τάφρο και αγρο¬ 
τική τάφρο, γ) με αγροτικό δρόμο προς παραλία και δ) με αρδευτικό 
χάνδακα «Μέλισσος». 

Το παραπάνω ακίνητο βρίσκεται στην κατοχή, νομή και κυριότητα 
της Κοινότητας από πολλών ετών και είναι γραμμένο στο κτηματολόγιο 
της Κοινότητας με α/α I, με την αριθ. 2/1969 πράξη της επιτροπής 
κατάρτισης κτηματολογίου της Κοινότητας Μυρσίνης (Απόφαση Κοιν. 
Συμβουλίου 15/68 - Απόφαση Νομαρχίας 29373/19.7.1969). 

Η Επιτροπή αφού έλαβε υπόψη τη θέση και την έκταση του ακινήτου, 
την υφιστάμενη κατάσταση αυτού και τις επικρατούσες στην περιοχή τι¬ 
μές. 

Κατά πλειοψηφία αποφασίζει: 

Εκτιμά την αξία του παραπάνω ακινήτου της Κοινότητας Μυρσίνης 
στο ποσό των 500 δρχ. κατά μ 2 , ήτοι: 

Μ2 224.630 X 500 = 112.315.000 δραχμές, για το λόγο ότι 
πρόκειται μεν περί παραθαλάσσιας έκτασης, η οποία όμως παραμένει 
σήμερα υποβαθμισμένη και αναξιοποίητη. 

Μειοψήφισε το μέλος της Επιτροπής Νικόλαος Καραμπελιάς, που 
διατύπωσε την άποψη ότι η αξία πρέπει να προσδιορισθεί στο ποσό των 
700 δρχ. κατά μ 2 ήτοι: 

Μ2: 225.630x700 = 57.241.000 δραχμές, λαμβάνοντος 
υπόψη αγοραπωλησίες που πραγματοποιήθηκαν κατά το παρελθόν 

στην ευρύτερη περιοχή. 

Αφού συντάχθηκε το παρόν υπογράφεται: 

Η Επιτροπή 
ΠΑΝ. ΣΚΟΥΡΑΣ 
ΝΙΚΟΛ. ΚΑΡΑΜΠΕΛΙΑΣ 
ΝΙΚΟΛ. ΣΟΛΩΜΟΣ 

-ψ- 

ΑριΘ. 2117 (15) 

Σύσταση Αναπτυξιακού Συνδέσμου στην 9η Γεωγραφική Ενότητα (Σίφ¬ 
νου) του Νομού Κυκλάδων. 

Ο ΝΟΜΑΡΧΗΣ ΚΥΚΛΑΔΩΝ 
Έχοντας υπόψη: 

1. Τις διατάξεις των άρθρων 177 πλην της παρ. 4 έως και 183 του 
Δημοτικού και Κοινοτικού Κώδικα (Π.Δ. 76/1985). 

2. Την αριθ. 35738/3.6.1988 κοινή απόφαση των Υπουργών 
Εσωτερικών Εθνικής Οικονομίας, ΠΕ.ΧΩ.Δ.Ε. «Χωρισμός των γεω¬ 
γραφικών ενοτήτων του Ν. Κυκλάδων» που δημοσιεύθηκε στο ΦΕΚ 
483/Β714.7.1988. 

3. Τις αποφάσεις των Κοινοτικών Συμβουλίων Απολλωνίας και Αρ- 
τεμώνα Σίφνου με αριθ. 3/1989 και 84/1988 αντίστοιχα, για τη σύ¬ 
σταση Αναπτυξιακού Συνδέσμου με την επωνυμία ΑΝΑΠΤΥΞΙΑΚΟΣ 
ΣΥΝΔΕΣΜΟΣ ΣΙΦΝΟΥ στην 9η Γεωγραφική Ενότητα Ν. Κυκλάδων, 
αποφασίζουμε: 

Επικυρώνουμε τις αποφάσεις 3/1989 και 84/1988 των Κοινοτι¬ 
κών Συμβουλίων, αντίστοιχα, Απολλωνίας και Αρτεμώνα Σίφνου για 
τη σύσταση Αναπτυξιακού Συνδέσμου στην 9η Γεωγραφική Ενότητα Ν. 
Κυκλάδων με την επωνυμία ΑΝΑΠΤΥΞΙΑΚΟΣ ΣΥΝΔΕΣΜΟΣ ΣΙΦ¬ 
ΝΟΥ. 

Σκοπός του Συνδέσμου είναι: 

α. Η εκπόνηση χωροταξικού σχεδίου και η μελέτη προγράμματος 
ανάπτυξης της περιοχής. 

β. Η υποβοήθηση των ΟΤΑ του Συνδέσμου στην καταγραφή και ιε- . 
ράρχηση των αναγκών, στην αξιολόγηση των αναγκαίων έργων υποδο¬ 
μής και στον προγραμματισμό τους. 

γ. Η δημιουργία ή η επέκταση τεχνικών υπηρεσιών και η στελέχωση 
τους με το κατάλληλο επιστημονικό και τεχνικό προσωπικό. 

δ. Η μελέτη, κατασκευή, διαχείριση και συντήρηση των έργων τεχνι¬ 
κής υποδομής που θα του αναθέτουν οι ΟΤΑ. 

ε. Η προμήθεια μηχανημάτων και υλικών για την κατασκευή και συ¬ 
ντήρηση των έργων. 

στ. Η προστασία του περιβάλλοντος, 
ζ. Η αντιπυρική προστασία της περιοχής. 

η. Η μελέτη, κατασκευή, διαχείρηση και συντήρηση συστημάτων 
ύδρευσης και αποχέτευσης. 

θ. Η καθαριότητα και η συλλογή, αποκομιδή, διάθεση και η επεξερ¬ 
γασία των απορριμμάτων. 

ι. Η προμήθεια και η διαχείρηση συγκοινωνιακών μέσων, 
ια. Η μέριμνα για την εξασφάλιση γης για τη βοσκή των ζώων των 
δημοτών και η βελτίωση των βοσκοτόπων. 

Έδρα του Συνδέσμου είναι η Κοινότητα Απολλωνίας. 

Η χρονική διάρκεια του Συνδέσμου ορίζεται σε είκοσι (20) χρόνια. 
Έσοδα του Συνδέσμου είναι: 

α. Ετήσια εισφορά κάθε Κοινότητας - Μέλους εκ δρχ. 50.000. 
β. Πρόσοδοι από την περιουσία του Συνδέσμου, 
γ. Δωρεές, επιχορηγήσεις και εισφορές από το Δημόσιο ή άλλα φυ¬ 
σικά ή Νομικά Πρόσωπα ή Οργανισμούς. 

δ. Πρόσοδοι από φόρους, τέλη, δικαιώματα που επιβάλλονται υπέρ 
του Συνδέσμου. 


ε. Επιχορηγήσεις από φορείς του Δημοσίου Τομέα (παρ. 6 άρθρ. 1 Ν. 
1256/1982) για την εκτέλεση έργων, την κάλυψη διαφόρων δαπανών 
και την πληρωμή αποδοχών του προσωπικού του Συνδέσμου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ερμούπολη, 5 Απριλίου 1989 

Ο Νομάρχης 
ΔΗΜΗΤΡΗΣ ΤΑΣΣΗΣ 

- ♦- 

Αριθ. 13073/88 (16) 

Σύσταση Αναπτυξιακού Συνδέσμου στην 7η Γεωγραφική Ενότητα (Μή¬ 
λου) του Νομού Κυκλάδων. 

Ο ΝΟΜΑΡΧΗΣ ΚΥΚΛΑΔΩΝ 
Έχοντας υπόψη: 

1. Τις διατάξεις των άρθρων 177, πλην της παρ. 4, έως και 183 του 
Δημοτικού και Κοινοτικού Κώδικα. (Π.Δ. 76/1985). 

2. Την 35738/3.6.1988 κοινή απόφαση των Υπουργών Εσωτερι¬ 
κών, Εθνικής Οικονομίας, ΠΕ.ΧΩ.Δ.Ε. «Χωρισμός των γεωγραφικών 
ενοτήτων του Νομού Κυκλάδων» που δημοσιεύθηκε στο ΦΕΚ 483/Β’/ 
14.7.1988. 

3. Τις αποφάσεις 126/1988 του Δημοτικού Συμβουλίου Μήλου και 
111/1988 του Κοινοτικού Συμβουλίου Αδάμαντα για τη σύσταση 
Αναπτυξιακού Συνδέσμου με την επωνυμία ΑΝΑΠΤΥΞΙΑΚΟΣ ΣΥΝ¬ 
ΔΕΣΜΟΣ ΔΗΜΟΥ ΜΗΛΟΥ ΚΑΙ ΚΟΙΝΟΤΗΤΑΣ ΑΔΑΜΑΝΤΑ στην 
7η Γεωγραφική Ενότητα Νομού Κυκλάδων, αποφασίζουμε: 

Επικυρώνουμε τις αποφάσεις 126/1988 και 111/1988 του Δημο¬ 
τικού Συμβουλίου Μήλου και του Κοινοτικού Συμβουλίου Αδάμαντα, 
αντίστοιχα, για τη σύσταση Αναπτυξιακού Συνδέσμου στην 7η Γεωγρα- 
φική Ενότητα Ν. Κυκλάδων, με την επωνυμία ΑΝΑΠΤΥΞΙΑΚΟΣ 
ΣΥΝΔΕΣΜΟΣ ΔΗΜΟΥ ΜΗΛΟΥ ΚΑΙ ΚΟΙΝΟΤΗΤΑΣ ΑΔΑΜΑ¬ 
ΝΤΑ. 

Σκοποί του Συνδέσμου είναι: . .. 

α. Η προστασία του περιβάλλοντος.· 

β. Η αντιπυρική προστασία της περιοχής. 

γ. Η μελέτη, κατασκευή, διαχείρηση και συντήρηση συστημάτων 
ύδρευσης και αποχέτευσης. 

δ. Η συλλογή, μεταφορά, διάθεση και επεξεργασία των απορριμμά¬ 
των της περιοχής. 

Έδρα του Συνδέσμου είναι ο Δήμος Μήλου. 

Η χρονική διάρκεια του Συνδέσμου ορίζεται σε δέκα (10) χρόνια. 

Έσοδα του Συνδέσμου είναι: 

α. Εισφορά του Δήμου Μήλου και της Κοινότητας Αδάμαντα Μήλου 
που είναι ίση με το 10% και 1% αντίστοιχα των τακτικών εσόδων του 
προηγούμενου έτους. 

β. Πρόσοδοι από την περιουσία του Συνδέσμου. 

γ. Δωρεές, επιχορηγήσεις και εισφορές από το Δημόσιο ή άλλους φο¬ 
ρείς του Δημόσιου Τομέα ή άλλα Νομικά ή Φυσικά Πρόσωπα. 

δ. Πρόσοδοι από φόρους, τέλη και δικαιώματα που επιβάλλονται 
υπέρ του Συνδέσμου. 

ε. Επιχορηγήσεις από φορείς του Δημόσιου Τομέα (παρ. 6 άρθρου 1 
Ν. 1256/82) για την εκτέλεση έργων, την κάλυψη των δαπανών και 
την πληρωμή αποδοχών του προσωπικού του Συνδέσμου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ερμούπολη, 5 Απριλίου 1989 

Ο Νομάρχης 
ΔΗΜΗΤΡΗΣ ΤΑΣΣΗΣ 

